
DR. 30.11.2010 113 

 
Jadi, di RTM kita tidak ada mekanisme dalaman untuk menentukan nilai-

nilai yang kedua atau ketiga. Akan tetapi, Astro mempunyai sistem tersebut dan 
mereka telah pun menguatkuasakan tapisan-tapisan yang wajar digunakan. Insya-
Allah, pada tahun hadapan, kisah-kisah yang menonjolkan kekasaran ataupun 
nilai-nilai hidup yang janggal, kita akan cuba atasi. Pengatasan ini akan kita buat 
menerusi kerjasama pembikin filem dan juga pengeluar-pengeluar drama swasta 
untuk ditentukan tahap pencapaian nilai kemasyarakatan kita.   

Akan tetapi oleh kerana Malaysia mempunyai nilai-nilai majmuk dalam 
kemasyarakatan, kita perlu mengisi pelbagai tuntutan masyarakat di Malaysia dan 
dalam keadaan sedemikianlah, apa yang dilakukan oleh RTM, TV3 dan juga 
televisyen-televisyen Media Prima misalnya dan juga Astro, akan kita kenakan 
tahap-tahap yang afdal dan berpatutan.   

Terima kasih kepada Ledang yang mempunyai pandangan am. Begitu 
juga rakan Yang Berhormat dari Jempol di atas pandangan beliau yang jelas dan 
juga memberi perimbangan kepada hal-hal yang telah dibangkitkan. Saya tidak 
sampai hendak menyatakan bahawa diusulkan di Kedah misalnya, gaji Yang Amat 
Berhormat Menteri Besar dipotong, tetapi kalau orang Kedah hendak berbuat 
sedemikian, barangkali ‘kecil tapak tangan, nyiru kita tadah’ dalam berita yang 
berkenaan.   

Akhir sekali Tuan Pengerusi, izinkan saya menyatakan bahawa potong 
gaji ini sebenarnya adalah satu taktik kepada pembangkang. Saya telah menjadi 
Ahli Parlimen semenjak tahun 1974. Ini adalah musim yang paling banyak 
potongan gaji dan besok kalau tidak silap saya, rakan saya, Menteri Kesihatan pun 
mendapat layanan yang sama. Kertas kuning sudah keluar. Kalau begitu, sama-
samalah kita adili apa yang pembangkang telah lakukan dan sekiranya mereka 
berjaya, saya katakan begini: 

Pulau Sotong jauh ke tepi, 

Dari Selama kita berakit, 

Kalau jadi dipotong gaji, 

Beri Pokok Sena lima ringgit.   

Terima kasih Tuan Pengerusi.  [Ketawa] [Dewan riuh] 

Tuan Pengerusi:  Terima kasih, terima kasih Ahli Yang Berhormat.  Ahli 
Yang Berhormat, dengar baik-baik.  Ahli-ahli Yang Berhormat, dengar baik-baik, 
jangan ada tersasul lagi.   

Ahli-ahli Yang Berhormat, sekarang saya kemukakan masalah bagi 
diputuskan. Usul di bawah Peraturan Mesyuarat 66(9) bagi Maksud Bekalan B.47, 
Kementerian Penerangan, Komunikasi dan Kebudayaan oleh Yang Berhormat 
Pokok Sena, bahawa perbelanjaan diluluskan dengan syarat dikurangkan 
sebanyak RM10 daripada Maksud Bekalan B.47, Kementerian Penerangan, 
Komunikasi dan Kebudayaan, Kod 10000 – Emolumen, iaitu dengan pemotongan 
dengan gaji Menteri Penerangan, Komunikasi dan Kebudayaan sebanyak RM10 
hendaklah disetujukan. 

Masalah dikemuka bagi diputuskan, dan tidak disetujukan. 

Tuan Pengerusi:  Kepala Bekalan B.47... 

Dato’ Mahfuz bin Haji Omar [Pokok Sena]:   Depa bawa PM bayar kat 
depa.   



Jadi, di RTM kita tidak ada mekanisme dalaman untuk menentukan nilai-. nilai yang kedua atau ketiga. Akan tetapi, Astro mempunyai sistem tersebut dan mereka telah pun menguatkuasakan tapisan-tapisan yang wajar digunakan. Insya- Allah, pada tahun hadapan, kisah-kisah yang menonjolkan kekasaran ataupun nilai-nilai hidup yang janggal, kita akan cuba atasi. Pengatasan ini akan kita buat menerusi kerjasama pembikin filem dan juga pengeluar-pengeluar drama swasta untuk ditentukan tahap pencapaian nilai kemasyarakatan kita. Akan tetapi oleh kerana Malaysia mempunyai nilai-nilai majmuk dalam kemasyarakatan, kita perlu mengisi pelbagai tuntutan masyarakat di Malaysia dan dalam keadaan sedemikianlah, apa yang dilakukan oleh RTM, TV3 dan juga televisyen-televisyen Media Prima misalnya dan juga Astro, akan kita kenakan tahap-tahap yang afdal dan berpatutan. Terima kasih kepada Ledang yang mempunyai pandangan am. Begitu juga rakan Yang Berhormat dari Jempol di atas pandangan beliau yang jelas dan juga memberi perimbangan kepada hal-hal yang telah dibangkitkan. Saya tidak sampai hendak menyatakan bahawa diusulkan di Kedah misalnya, gaji Yang Amat Berhormat Menteri Besar dipotong, tetapi kalau orang Kedah hendak berbuat sedemikian, barangkali 'kecil tapak tangan, nyiru kita tadah' dalam berita yang berkenaan. Akhir sekali Tuan Pengerusi, izinkan saya menyatakan bahawa potong gaji ini sebenarnya adalah satu taktik kepada pembangkang. Saya telah menjadi Ahli Parlimen semenjak tahun 1974. Ini adalah musim yang paling banyak potongan gaji dan besok kalau tidak silap saya, rakan saya, Menteri Kesihatan pun mendapat layanan yang sama. Kertas kuning sudah keluar. Kalau begitu, sama- samalah kita adili apa yang pembangkang telah lakukan dan sekiranya mereka berjaya, saya katakan begini: Pulau Sotong jauh ke tepi, Dari Selama kita berakit, Kalau jadi dipotong gaji, Beri Pokok Sena lima ringgit. Terima kasih Tuan Pengerusi. [Ketawa] [Dewan riuh]. Tuan Pengerusi: Terima kasih, terima kasih Ahli Yang Berhormat. Ahli Yang Berhormat, dengar baik-baik. Ahli-ahli Yang Berhormat, dengar baik-baik, jangan ada tersasul lagi. Ahli-ahli Yang Berhormat, sekarang saya kemukakan masalah bagi diputuskan. Usul di bawah Peraturan Mesyuarat 66(9) bagi Maksud Bekalan B.47, Kementerian Penerangan, Komunikasi dan Kebudayaan oleh Yang Berhormat Pokok Sena, bahawa perbelanjaan diluluskan dengan syarat dikurangkan sebanyak RM10 daripada Maksud Bekalan B.47, Kementerian Penerangan, Komunikasi dan Kebudayaan, Kod 10000- Emolumen, iaitu dengan pemotongan dengan gaji Menteri Penerangan, Komunikasi dan Kebudayaan sebanyak RM10 hendaklah disetujukan. Masalah dikemuka bagi diputuskan, dan tidak disetujukan. Tuan Pengerusi: Kepala Bekalan B.47... Dato' Mahfuz bin Haji Omar [Pokok Sena]: Depa bawa PM bayar kat depa.